దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
Venkatesh: ‘బిగ్ బాస్ 3’ హోస్ట్‌గా వెంకీ.. జూలై నుంచి షో ప్రారంభం!
‘బిగ్ బాస్ 3’ హోస్ట్‌ను నిర్వహకులు కన్ఫార్మ్ చేసేశారని అంటున్నారు. ఫైనల్‌గా విక్టరీ వెంకటేష్‌నే ఖరారు చేశారని విశ్వసనీయ వర్గాల ద్వారా తెలుస్తోంది.
Samayam Telugu | Updated:
May 7, 2019, 10:55AM IST
హిందీలో బాగా పాపులర్ అయిన ‘బిగ్ బాస్’ రియాలిటీ షో తెలుగులోనూ విపరీతంగా ప్రేక్షకాదరణ పొందింది. తొలి సీజన్‌కు యంగ్ టైగర్ ఎన్టీఆర్ హోస్ట్‌గా వ్యవహరించడంతో తెలుగు టీవీ చరిత్రలోనే ఈ షో అత్యధిక టీఆర్‌పీని సొంతం చేసుకుంది. ఇక రెండో సీజన్‌ను నేచురల్ స్టార్ నాని హోస్ట్ చేశారు. రెండో సీజన్‌లో మరింత డోస్ పెంచి ఎక్కువ ఎపిసోడ్‌లతో ‘బిగ్ బాస్’ లవర్స్‌కి మంచి వినోదాన్ని పంచారు. ప్రస్తుతం వీరంతా మూడో సీజన్ కోసం ఆసక్తిగా ఎదురుచూస్తున్నారు. ‘బిగ్ బాస్’ సీజన్ 3కి మళ్లీ ఎన్టీఆర్‌నే హోస్ట్‌గా పెట్టే ప్రయత్నం చేశారు నిర్వాహకులు. అయితే దానికి ఎన్టీఆర్ అంగీకరించలేదు. నాని కూడా విముఖత చూపారు. దీంతో అల్లు అర్జున్, అక్కినేని నాగార్జున పేర్లు తెరపైకి వచ్చాయి. ఈ మధ్య కాలంలో దగ్గుబాటి వెంకటేష్ పేరు కూడా వినిపించింది.
మొత్తానికి ‘బిగ్ బాస్’ నిర్వహకులు హోస్ట్‌ను కన్ఫార్మ్ చేసేశారని అంటున్నారు. ఫైనల్‌గా విక్టరీ వెంకటేష్‌నే ఖరారు చేశారని విశ్వసనీయ వర్గాల ద్వారా తెలుస్తోంది. ఒకానొక దశలో నాగార్జున పేరు ఖరారైందనే వార్తలు వచ్చాయి. ఆయన గతంలో స్టార్ మా ఛానెల్‌లో ‘మీలో ఎవరు కోటీశ్వరుడు’ షోను హోస్ట్ చేశారు. ఈ షోను ఆయన విజయవంతంగా నిర్వహించడంతో పాటు ప్రశంసలు అందుకున్నారు. దీంతో ‘బిగ్ బాస్ 3’కి ఆయన్నే తీసుకుంటే మంచిదని స్టార్ మా భావించిందట. దీనికి తోడు స్టార్ మాతో నాగార్జునకు మంచి అనుబంధం ఉంది. కాబట్టి చాలా మంది నాగార్జున ఫైనల్ అనుకున్నారు. కానీ, చివరాఖరికి విక్టరీ వెంకటేష్‌కే ఈ షోను అప్పగించారని టాక్. జూలై 21 నుంచి షో కూడా ప్రారంభమైపోతుందని అంటున్నారు.